મારા પર ફોન આવતાં અમે સંજયની સાથે શોધખોળ કરતાં 4 થી 5 વખત ડાયાની વાડી પર ગયેલ અને ડાયાએ તો બાબુભાઇને જોયા નથી એવા જવાબ જ આપ્યાં હતાં. જોકે તેની વાડીમાં તાજો ખાડો ખોદેલો હોય અને માટીના ઢગલા જેવું દેખાતા શંકા ગઇ અને રાત્રે 8 વાગ્યે ફરી તેની વાડીએ જઇ ઢગલા પાસે થોડુક ખોદતા બાબુભાઇનો હાથ દેખાતા અમે ડાયાને બોલાવી વાત કરતાં તે મુંજાઇ ગયેલ અને ગેંગે ફેંફે કરવા લાગતા અમે પોલીસ અને આગેવાનોને બોલાવતાં સમગ્ર ઘટના બહાર આવી હતી એમ મૃતદેહને પ્રથમ જોનાર લખમણભાઇ રામભાઇ બાંભણીયાએ જણાવ્યું હતું